Euroopa Komisjon teatas täna, et suhtub täie tõsidusega Leedu kaebusse Venemaa vastu seoses Leedu kaubavedajate diskrimineerimisega.    EK Leedu-esinduse ametniku Jurgis Vilcinskase sõnul püüab komisjon nüüd olukorrast täit ülevaadet saada.    «EK sai Leedu välisministri kirja kätte ning asus selles tõstatatud probleeme täie tõsidusega läbi vaatama,» ütles Vilcinskas BNSile.    Tema sõnul on antud juhul tähtis saavutada, et ühegi Euroopa Liidu liikmesriigi kodanikke ei diskrimineeritaks.